सरिस्का अभयारण्य की तर्ज पर विदेशों में भी बसाए जाएंगे बाघ
सरिस्काअभयारण्य के सरिस्का पैलेस होटल में शुक्रवार को वाइल्ड लाइफ पर दो दिवसीय कार्यशाला का समापन हुआ। इसमें 20 देशों के 40 से अधिक प्रतिनिधियों ने भाग लिया। सरिस्का के सीसीएफ आरएस शेखावत ने प्रतिनिधियों को बाघ विहीन हुए सरिस्का में दुबारा से बाघ बसाने की प्रक्रिया के जानकारी दी तो विदेशी प्रतिनिधियों ने अपने देशों में इसी तर्ज पर बाघ बसाने की बात कही।विदेशी प्रतिनिधि इंडोनेशिया के अनवर ने बताया कि हमारे यहां करीब तीन सौ बाघ है। परंतु सरिस्का से सीखा है कि किस तरह मानव के जंगल में रहते हुए बाघों को बचाया जा सकता है। वहीं मलेशिया के मार्क ने बताया कि सरिस्का ने पूरे विश्व में बाघों को दुबारा से बसाने का काम किया है। यह इस प्रकार कर पहला अभयारण्य है। इसमें बाघों की सुरक्षा के लिए अत्याधुनिक तकनीक, सुरक्षा यंत्र, ग्रामीणों से आपसी तालमेल रखकर पूरी सुरक्षा की जा रही है। इस तकनीक को हमारे देश में भी अपनाया जाएगा। प्रतिनिधियों ने कहा कि बाघ विहीन हुए सरिस्का में दुबारा से बाघों का कुनबा बढ़ने से अंतरराष्ट्रीय मानचित्र पर सरिस्का का नाम हुआ है। कार्यशाला में डॉ.. पेन जियांग चाइना, डा मार्क मलेशिया, जिनथ यूके, डॉ.. अनवर पार इंडोनेशिया, जोन वार्कर यूके सहित चालीस प्रतिनिधि शामिल हुए। दो दिवसीय कार्यशाला के पहले दिन गुरुवार को विदेशी प्रतिनिधियों को जंगल का भ्रमण कराकर वन्यजीवों के बारे में जानकारी दी गई।
इन्हेंकिया सम्मानित : कार्यक्रममें डब्ल्यू डब्ल्यू आई एप के अवसर पर वन्य जीव प्रेमियों, सामाजिक संगठनों वन कर्मचारियों को सम्मानित किया गया। इसमें डब्ल्यू डब्ल्यू आई एप के निशांत, संजीव कारगवाल, राकेश, इंद्र मीणा, महेश नरूका, रामधन मीना, छोटेलाल, हेमसिंह, हरी सिंह, रामवतार मीना, रेशम भाल, डूंगरसिंह , ताराचंद, कर्मवीर, गोपाल शर्मा, ओमप्रकाश को सम्मानित किया गया।
पूरीदुनिया में होगी बाघों को बढ़ाने की कोशिश : डब्ल्यूडब्ल्यू आई एप के निदेशक सजल बोरा ने बताया कि सेमिनार में किस तरह से बाघों का विस्तार किया जाए, उनके विकास के लिए किन संसाधनों की आवश्यकता होगी, किस तरह के मौसम में बाघों का कुनबा किस तरह से सुरक्षित रहेगा, उनके विकास के लिए कहां से क्या, किस तरह की सुविधाएं ली जाएंगी आदि पर चर्चा हुई। प्रतिनिधि मंडल सरिस्का के बारे में जानकारियां जुटाकर जा रहा है।
थानागाजी. कार्यशाला में मौजूद 20 देशों के प्रतिनिधि।
hin_Deva hin_Deva hin_Deva hin_Deva hin_Deva